Allan Oyirwoth

Allan Oyirwoth yazaalibwa 23 Ogwolubereberye  2007 muzannyi wa mupiira munna Uganda nga omupiira ogw'ensimbi aguzannyira ku kiraabu eya New England Revolution  mu kibinja eky'okuntikko mu ggwanga lya America ekiyitibwa Major League Soccer Oyirwoth era azannya ne ku ttiimu y’eggwanga Uganda ey’omupiira  . https://uk.soccerway.com/players/allan-oyirwoth/942565/

 Obuto bwe 
Oyirwoth asibuka Packwach mu kitundu kya West Nile mu Uganda. Yasomera ku Kibuli SS ne Amus College mu Uganda ate e Bungereza naasomera ku Brooke House College and Academy mu kibuga Leicester. https://kawowo.com/2024/03/12/allan-oyirwoth-dedicates-goal-against-senegal-to-mother-13th-african-games/ Mu mpaka z'omupiira ezaali mu mu kibuga Fort Portal ye muzannyi eyasinga okwolesa omutindo era naweebwa engule. Mu mpaka zamasomero ez'ensi yonna mu mwaka 2023 e Morocco Oyirwoth yeeyasinga banne okuteeba ggoolo enyingi. https://www.pulsesports.ug/football/story/youngster-allan-oyirwoth-off-to-england-for-further-nurturing-2024020618373453573 https://kawowo.com/2024/02/06/allan-oyirwoth-moves-to-united-kingdom-for-further-development/

 Omupiira ku kiraabu 
Kuntandikwa ya 2025, Oyirwoth yassa omukono ku ndagaano okuzannyira  kiraabu ya  New England Revolution mu America . https://www.oursportscentral.com/services/releases/revolution-sign-ugandan-midfielder-allan-oyirwoth/n-6179240 Endagaano eno ya myaka esatu wadde yateekebwamu akawaayiro  ak'omwaka omulala gumu. https://www.masslive.com/sports/2025/01/revolution-add-17-year-old-ugandan-midfielder-allan-oyirwoth.html?outputType=amp

 Ku ttiimu y'egwanga 
Oyirwoth ajjukirwa ku ttiimu ya Uganda ey'abali wansi w'emyaka 20 eyatuuka ku fayinolo mu mizannyo egya  All African games  mu mwaka 2023 e Ghana era nga yeyateeba ggoolo nga Uganda emegga Senegal ggoolo 1-0 bwetyo nekulembera ekibinja.  https://chimpreports.com/13th-african-games-uganda-hippos-come-from-goals-down-to-beat-congo-4-2/# https://kawowo.com/2024/03/12/allan-oyirwoth-wins-against-nigeria-senegal-are-a-testament-of-what-we-can-do-african-games-2023/

Omupiira gwe ogwasooka ku ttiimu y’eggwanga  enkulu yaguzannya mu 2023 era gwali mu mpaka z'okusunsulamu abalyetaba mu mpaka za FIFA World Cup  2026 nga Uganda ezannya Somalia mu November  wa 2023. https://uk.soccerway.com/matches/2023/11/21/africa/wc-qualifying-africa/somalia/uganda/4236939/ 

 Ebiwandiiko ebikozesebwa